'Staat se regrukplan niks meer as 'n lugkasteel' | Maroela Media
Solidariteit het Sondag sy kritiek uitgespreek op die sogenaamde "regrukplan" wat pres. Ramaphosa op 15 Oktober aangekondig het. Die plan is veronderstel om ekonomiese groei te stimuleer en geleenthede vir werkskepping daar te stel, maar in teenstelling hanteer dit nie die werklike ekonomiese krisis waarin Suid-Afrika hom tans bevind nie.
"Dit is belangrik om te besef dat die ekonomiese krisis waarin Suid-Afrika gedompel is nie die gevolg van die Covid-19-pandemie is nie, maar dat die primêre oorsaak daarvan toe te skryf is aan ANC-beleid wat die afgelope paar jaar geïmplementeer is," sê Connie Mulder, hoof van die Solidariteit Navorsingsinstituut.
"In hierdie regrukplan belowe die president byvoorbeeld ekonomiese groei van 3% oor 'n tydperk van 'n dekade, terwyl Suid-Afrika die afgelope twee dekades hoegenaamd nie by hierdie groeikoers kon uitkom nie."
Verder poog die regering om werk te skep maar, getrou aan sy aard, keer hy nie na die privaat sektor om verantwoordelikheid daarvoor te neem nie en neem eerder voor om 'n verdere 800 000 amptenare aan te aanstel; dít terwyl die minister van finansies, Tito Mboweni, juis poog om die staat se salarisrekening te sny. "Hierdie voorgenome aksie dui duidelik op 'n regering wat hom nie tot politieke werklikhede soos befondsing vir projekte verbind nie."
Volgens Solidariteit is die regering se sterk fokus op infrastruktuur nog 'n punt van kommer. "Dit is juis die kanaal waardeur die ANC ongelooflike korrupsie gepleeg het. Projekte soos Medupi en Kusile is toonbeelde van hoe die ANC sulke projekte aanpak en Suid-Afrika kan beswaarlik nog enige van die ANC se infrastruktuur-'suksesse' bekostig," voeg Mulder by.
"Wat pres. Ramaphosa moes aankondig, was radikale deregulering, die skrapping van rigiede arbeidswetgewing soos SEB en die privatisering van kragopwekking, verspreiding en transmissie. In plaas daarvan het hy die ramptoestand, met al die irrasionele regulasies wat daarmee gepaardgaan, opnuut verleng en die ontbondeling van Eskom is weereens bloot beloof, terwyl dit volgens die 2019-beplanning al teen 2020 funksioneel geïmplementeer moes wees.
"Die ANC-regering is die bestuurder wat ons almal van die krans laat afry het en nou daarop aandring om die ambulans ook te bestuur. Hierdie regrukplan moes nie méér beheer plaas in die hande van diegene wat in die eerste plek vir die ekonomiese krisis verantwoordelik was nie. Met hierdie plan bevestig pres. Ramaphosa opnuut dat hy eerder 'n lugkasteelargitek as 'n staatsman is."
Tsek ANC! Tsek Ramaphosa!
In 26 jaar kon jy NIKS reg kry nie en binne 6 maande het jy die hele land opgevoeter! Wêreld rekord sou ek sê tsek man tsek jy leef in 'n droomwêreld
Dit is lankal reeds n gegewe dat SA in 1994 vir die wolwe gegooi is. Die president en sy gevolg is onopgewasse om n land te regeer of te bestuur. Indien n matriekleerling gevra sou word om n hartoorplanting te doen sal die pasient verseker sterf. Dieselfde geld vir die ANC regering. Het n mens dan n graad nodig om dit te besef?
Jy kan op n skinkbord al die oplossings gee vir die stimulasie van die ekonomie, maar dit bly by 'my way or the high way!!'
SEB scared away investors. Do away with SEB.
Many opportunities in Agriculture. Government is not interested. Look the other way.
Talk to Agri SA.
Enige mens met n halwe ertjiepit vir n brein kan vir jou se dat hierdie land so ver heen is dat n wonderwerk die eenigste is wat die land gaan red